Υποχρεώσεις παροχής δημόσιας υπηρεσίας σύμφωνα με τον κανονισμό (ΕΟΚ) αριθ. 2408/92 του Συμβουλίου

Παράταση και νέα τροποποίηση των υποχρεώσεων δημόσιας υπηρεσίας που έχουν επιβληθεί για το δρομολόγιο Hof-Bayreuth-Frankfurt am Main

(2001/C 113/07)

1. Η κυβέρνηση της Ομοσπονδιακής Δημοκρατίας της Γερμανίας αποφάσισε να αναθεωρήσει τις υποχρεώσεις παροχής δημόσιας υπηρεσίας για τακτικές αεροπορικές γραμμές μεταξύ Hof-Bayreuth-Frankfurt am Main, οι οποίες έχουν επιβληθεί δυνάμει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, και έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 199 της 25ης Ιουνίου 1998, σ. 10, όπως τροποποιήθηκαν με δημοσίευση στην Επίσημη Εφημερίδα των Ευρωπαϊκών Κοινοτήτων C 348 της 5ης Δεκεμβρίου 2000, σ. 6.

2. Οι υποχρεώσεις παροχής δημόσιας υπηρεσίας αφορούν τα ακόλουθα ζητήματα:

2.1. Δρομολόγια

Τακτική αεροπορική γραμμή Hof-Bayreuth-Frankfurt am Main, εναλλακτικώς:

2.2. Ελάχιστη συχνότητα

Τουλάχιστον τρία καθημερινά δρομολόγια μετ' επιστροφής, από Δευτέρα έως Παρασκευή, με δυνατότητα μετεπιβίβασης στις πτήσεις από Frankfurt am Main. Η απαίτηση αυτή ισχύει για όλο το έτος. Μεταξύ Χριστουγέννων και νέου έτους, επιτρέπεται μειωμένη αεροπορική εξυπηρέτηση.

2.3. Μεταφορική ικανότητα

Τουλάχιστον 540 θέσεις επιβατών εβδομαδιαίως (36 θέσεις ανά αεροσκάφος × τρεις πτήσεις ημερησίως × πέντε ημέρες εβδομαδιαίως) στη γραμμή Hof-Bayreuth-Frankfurt am Main ή εναλλακτικώς στη γραμμή Hof-Frankfurt am Main.

Οι απαιτήσεις αυτές ισχύους για όλο το έτος.

2.4. Ωράρια

Οι πτήσεις πρέπει να εκτελούνται μεταξύ 6:00 (αναχώρηση από Hof) και 22:30 (άφιξη στο Hof). Σε περίπτωση που το δρομολόγιο περιλαμβάνει το αεροδρόμιο Bayreuth, όλες οι πτήσεις πρέπει να εκτελούνται μέσω Bayreuth, εξαιρουμένης της τελευταίας πτήσης από Hof (άφιξη Frankfurt am Main 20:10).

Εναλλακτικώς, οι πτήσεις στο δρομολόγιο Hof-Frankfurt am Main επιτρέπεται να εκτελούνται χωρίς ενδιάμεσο σταθμό στο Bayreuth.

Έχουν κρατηθεί οι ακόλουθοι χρόνοι χρήσης (slots) στο αεροδρόμιο Frankfurt am Main:

άφιξη Frankfurt am Main:

7.30

11.40

20.10

αναχώρηση από Frankfurt am Main:

8.30

17.30

20.45.

2.5. Τύπος αεροσκαφών

Τα απαιτούμενα δρομολόγια πρέπει να εκτελούνται με αεροσκάφη με θάλαμο υπό πίεση, ελάχιστης χωρητικότητες 36 θέσεων.

Εφιστάται η προσοχή των αερομεταφορέων στις τεχνικές και λειτουργικές απαιτήσεις για τους αερολιμένες Hof και Bayreuth (βλèπε εγχειρίδιο εκτέλεσης αεροπορικών πτήσεων της Ομοσπονδιακής Δημοκρατίας της Γερμανίας). Για περαιτέρω ειδικές δυνατότητες χρήσης του αεροδρομίου Bayreuth πληροφορίες παρέχονται από το Υπουργείο Εθνικής Οικονομίας, Μεταφορών και Τεχνολογίας της Βαυαρίας [τηλ. (089) 2162-2708, φαξ (089) 2162-2588].

2.6. Ναύλοι

Ο μέγιστος βασικός ναύλος απλής διαδρομής Hof ή Bayreuth προς Frankfurt am Main δεν επιτρέπεται να υπερβαίνει περισσότερο από 5 % το μέγιστο βασικό ναύλο απλής διαδρομής Νυρεμβέργης-Frankfurt am Main. Ο μέγιστος βασικός ναύλος απλής διαδρομής Νυρεμβέργη-Frankfurt am Main ανερχόταν το Φεβρουάριο του 2001 σε 347 γερμανικά μάρκα.

Πρέπει να εξασφαλίζεται η τήρηση συμφωνιών συνεργασίας αεροπορικών εταιρειών βάσει των κανόνων της IATA όσον αφορά τη χορήγηση ναύλων για ταξίδια με μετεπιβίβαση.

2.7. Πώληση των θέσεων

Η πώληση θέσεων πρέπει να πραγματοποιείται μέσω ενός τουλάχιστον μηχανογραφημένου συστήματος κρατήσεων.

2.8. Συνέχεια της γραμμής

Ο αριθμός των πτήσεων που ακυρώνονται για λόγους για τους οποίους ευθύνεται άμεσα ο αερομεταφορέας δεν πρέπει να υπερβαίνει το 2 % του αριθμού των ετησίως προβλεπομένων πτήσεων.

3. Προκήρυξη διαγωνισμού

Εφιστάται προσοχή των κοινοτικών αερομεταφορέων στα ακόλουθα:

εφόσον μέχρι την 1η Οκτωβρίου 2001 κανένος αερομεταφορέας δεν έχει υποβάλει στο Υπουργείο Εθνικής Οικονομίας, Μεταφορών και Τεχνολογίας της Βαυαρίας έγγραφη απόδειξη ότι την 1η Νοεμβρίου 2001 θα αρχίσει τακτικές αεροπορικές γραμμές σύμφωνα με τις επιβαλλόμενες υποχρεώσεις παροχής δημόσιας υπηρεσίας χωρίς να ζητεί χρηματοδοτική αντιστάθμιση, η Γερμανία, στο πλαίσιο της διαδικασίας που προβλέπεται στο άρθρο 4 παράγραφος 1 στοιχείο δ) του ανωτέρω κανονισμού, θα περιορίσει την πρόσβαση σε αυτό το δρομολόγιο σε ένα μόνον αερομεταφορέα και μετά από προκήρυξη διαγωνισμού θα παραχωρήσει το δικαίωμα εκτέλεσης αυτής της αεροπορικής γραμμής από την 1η Νοεμβρίου 2001.

Η σχετική πρόσκληση υποβολής προσφορών, σύμφωνα με το άρθρο 4 παράγραφος 1 στοιχείο δ) του εν λόγω κανονισμού θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Για περαιτέρω πληροφορίες: Bayerische Staatsministerium für Wirtschaft, Verkehr und Technologie D - 80525 Μόναχο Τηλ. (089) 21 62-23 92 ή 21 62-23 50 Φαξ (089) 21 62-25 88.

4. Οι παρούσες υποχρεώσεις παροχής δημόσιας υπηρεσίας αντικαθιστούν τις προβλεπόμενες στην ανακοίνωση της Επιτροπής που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 199 της 25ης Ιουνίου 1998, σ. 10, όπως τροποποιήθηκαν με δημοσίευση στην Επίσημη Εφημερίδα των Ευρωπαϊκών Κοινοτήτων C 348 της 5ης Δεκεμβρίου 2000, σ. 6.